
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2553 

10 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση με αμοιβή υπερωριακής απασχόλησης 
του προσωπικού με σχέση εργασίας ιδιωτικού δι¬ 
καίου του Ιδρύματος Κρατικών Υποτροφιών (Ι.Κ.Υ.), 
για το χρονικό διάστημα από την δημοσίευση της 
εν λόγω απόφασης στην Εφημερίδα της Κυβερ- 


νήσεως έως 31/12/2013. 1 

Καθιέρωση με αμοιβή υπερωριακής, νυκτερινής και 
εξαιρέσιμων ημερών εργασίας του μόνιμου προ¬ 
σωπικού του Αιγινητείου Νοσοκομείου, για το Α' 

εξάμηνο του έτους 2014. 2 

Καθιέρωση με αμοιβή υπερωριακής εργασίας του μό¬ 
νιμου προσωπικού του Ταμείου Διοικήσεως και Δι- 
αχειρίσεως Πανεπιστημιακών Δασών, για το χρο¬ 
νικό διάστημα από 01/01/2014 έως 30/06/2014. 3 

Σύσταση Τριμελούς Ειδικού Συμβουλίου της Αποκε¬ 
ντρωμένης Διοίκησης Μακεδονίας - Θράκης». 4 

Έγκριση της υπ’ αριθμ. 4538/9-09-2013 απόφασης του 


Πρύτανη του Πανεπιστημίου Πελοποννήσου περί 
μεταβίβασης αρμοδιοτήτων στους Αναπληρωτές 
Πρύτανη του Πανεπιστημίου Πελοποννήσου, καθο¬ 
ρισμού αρμοδιοτήτων που διατηρεί ο Πρύτανης και 
καθορισμού σειράς αναπλήρωσης του Πρύτανη. 5 


ΑΠΟΦΑΣΕΙ Σ 

Αριθμ. 139910/Β2 (1) 

Καθιέρωση με αμοιβή υπερωριακής απασχόλησης του 
προσωπικού με σχέση εργασίας ιδιωτικού δικαίου του 
Ιδρύματος Κρατικών Υποτροφιών (Ι.Κ.Υ.), για το χρονι¬ 
κό διάστημα από την δημοσίευση της εν λόγω απόφα¬ 
σης στην Εφημερίδα της Κυβερνήσεως έως 31/12/2013. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 
226/τ.Α727-10-2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/τ.Α7ΐ1-4-2012). 

2. Την υπ’ αριθμ. 2/72757/0022/31-12-2003 εγκύκλιο του 
Γενικού Λογιστηρίου του Κράτους «Περί παροχής οδηγι¬ 
ών για την εφαρμογή των διατάξεων του Ν. 3205/2003». 


3. Τις διατάξεις του άρθρου 60 του Π.Δ. 410/88 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών ΝΠΔΔ»(ΦΕΚ 
191/τ.Α730-8-88). 

4. Την υπ’ αριθμ. 2/7093/0022/5.2.2004 κοινή υπουργική 
απόφαση «Επέκταση των διατάξεων του Ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.» (ΦΕΚ 
215/05.02.2004 τ.Β'), με την οποία οι ρυθμίσεις του άρθρου 
16 του Ν. 3205/2003 επεκτάθηκαν και στο προσωπικά με 
σχέση εργασίας ιδιωτικού δικαίου αορίστου και ορισμέ¬ 
νου χρόνου που υπηρετεί στο Δημόσιο, ΝΠΔΔ και ΟΤΑ. 

5. Το υπ’ αριθμ. 13874/26-7-2013 έγγραφο του Ιδρύματος 
Κρατικών Υποτροφιών, από το οποίο προκύπτει ότι η 
υπερωριακή εργασία, πέρα από τις ώρες υποχρεωτικής 
απασχόλησης και μέχρι την 22η ώρα εκτός Σαββάτου 
και Κυριακής, του προσωπικού του ως άνω Ιδρύματος 
κρίνεται απαραίτητη λόγω των εργασιών προσαρμογής 
στις διαδικασίες και απαιτήσεις που τίθενται στο πλαίσιο 
της χρηματοδότησης του προγράμματος υποτροφιών 
2013 απά το ΕΣΠΑ, όπως περιγράφονται στο εγχειρί¬ 
διο διαδικασιών για την διαχειριστική επάρκεια καθώς 
και για τις ανάγκες προετοιμασίας και διεξαγωγής των 
προγραμμάτων υποτροφιών και για την τακτοποίηση - 
εκκαθάριση του στατικού αρχείου της Υπηρεσίας. 

6. Την υπ’ αριθμ.2/16606/00^/24-04-2009 εγκύκλιο του 
Γ ενικού Λογιστηρίου του Κράτους σύμφωνα με την οποία 
«... η υπερωριακή εργασία του προσωπικού που εμπίπτει 
στο πεδίο εφαρμογής της υπ’ αριθμ. 2/7093/0022/05-02- 
2004 κοινής υπουργικής απόφασης, δηλαδή που αμείβε¬ 
ται βάσει των διατάξεων του Α' μέρους του Ν. 3205/03, 
εγκρίνεται σύμφωνα με τις διατάξεις του άρθρου 16 του 
νάμου αυτού, χωρίς παράλληλα να απαιτούνται οι προ- 
βλεπόμενες απά την εργατική νομοθεσία αποφάσεις των 
επιθεωρήσεων εργασίας ή του Ανώτατου Συμβουλίου 
Εργασίας. Η διαδικασία αυτή εφαρμόζεται και στις πε¬ 
ριπτώσεις που οι διατάξεις του α' μέρους του Ν. 3205/03 
και ειδικότερα οι διατάξεις του άρθρου 16 αυτού έχουν 
επεκταθεί με Συλλογικές Συμβάσεις εργασίας ή με άλλες 
κοινές υπουργικές αποφάσεις». 

7. Το γεγονός ότι το ανωτέρω προσωπικό υπάγεται 
στις διατάξεις των νάμων 3205/2003 και 4024/2011. 

8. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α'/25-6-2013) «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 

Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

9. Τις διατάξεις του Π.Δ. 119/2013 (ΦΕΚ 153/τ.Α725-6-2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

10. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογι¬ 
σμού έτους 2013, ποσού είκοσι πέντε χιλιάδων τετρακο- 
σίων (25.400,00) Ευρώ, για κάλυψη δαπανών υπερωριακής 
απασχόλησης μέχρι την 22η ώρα εκτός Σαββάτου και 
Κυριακής, για το οποίο έχει εγγραφεί σχετική πίστωση 
στον ΚΑΕ 0261 για το έτος 2013, αποφασίζουμε: 

Εγκρίνουμε για το χρονικό διάστημα, από την δημο¬ 
σίευση της εν λόγω απόφασης στην Εφημερίδα της 
Κυβερνήσεως έως 31/12/2013: 

Την υπερωριακή απασχόληση σε σαράντα τέσσερις 
(44) υπαλλήλους με σχέση εργασίας ιδιωτικού δικαίου 
του Ιδρύματος Κρατικών Υποτροφιών (Ι.Κ.Υ.), πέρα από 
τις ώρες της υποχρεωτικής απασχόλησης και μέχρι την 
22η ώρα εκτός Σαββάτου και Κυριακής (ΚΑΕ 0261), και 
για αριθμό ωρών έως είκοσι (20) μηνιαίως ανά υπάλληλο. 
Ειδικότερα, εγκρίνουμε την υπερωριακή εργασία σε: 

• σε δέκα (10) υπαλλήλους κατηγορίας Π.Ε. (Με σχέση 
εργασίας ιδιωτικού δικαίου αορίστου χρόνου) 

• σε οκτώ (8) υπαλλήλους κατηγορίας Π.Ε. (Με σχέση 
εργασίας ιδιωτικού δικαίου ορισμένου χρόνου) 

• σε επτά (7) υπαλλήλους κατηγορίας Τ.Ε. (Με σχέση 
εργασίας ιδιωτικού δικαίου αορίστου χρόνου) 

• σε πέντε (5) υπαλλήλους κατηγορίας Τ.Ε. (Με σχέση 
εργασίας ιδιωτικού δικαίου ορισμένου χρόνου) 

• σε έντεκα (11) υπαλλήλους κατηγορίας Δ.Ε. (Με σχέ¬ 
ση εργασίας ιδιωτικού δικαίου αορίστου χρόνου) και 

• σε τρεις (3) υπαλλήλους κατηγορίας Δ.Ε. (Με σχέση 
εργασίας ιδιωτικού δικαίου ορισμένου χρόνου) 

Επισημαίνεται ότι η έγκριση της ως άνω υπερωριακής 
απασχόλησης στους υπαλλήλους με σχέση εργασίας 
ιδιωτικού δικαίου ορισμένου χρόνου ισχύει μέχρι τη λήξη 
της σύμβασης του καθενός. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Οκτωβρίου 2013 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 139910/Β2 (2) 

Καθιέρωση με αμοιβή υπερωριακής, νυκτερινής και εξαι¬ 
ρέσιμων ημερών εργασίας του μόνιμου προσωπι¬ 
κού του Αιγινητείου Νοσοκομείου, για το Α' εξάμη¬ 
νο του έτους 2014. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 και 308-312 του Ν. 5343/1932 
(ΦΕΚ 86Α') «Περί Οργανισμού του Πανεπιστημίου Αθηνών», 
των άρθρων 22 και 45 παρ. 8 και 9 του Ν. 1268/82 (ΦΕΚ 
87Α') «Για τη δομή και λειτουργία των Ανώτατων Εκπαι¬ 
δευτικών Ιδρυμάτων», του άρθρου 13 παρ. 3 περιπ. β' του 


Ν. 2817/2000 (ΦΕΚ 78Α') «Εκπαίδευση των ατόμων με ειδι¬ 
κές εκπαιδευτικές ανάγκες και άλλες διατάξεις» και του 
Π.Δ. 423/91 (ΦΕΚ 154Α') «Οργανισμός των Πανεπιστημιακών 
Νοσοκομείων, Αιγινητείου και Αρεταίειου». 

2. Τ ις διατάξεις του άρθρου 20 του Ν. 4024/2011 (ΦΕΚ 
226/τ.Α'/27-10-2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/11-4-2012 τ.Α'). 

3. Την υπ’ αριθμ. 2/72757/0022/31-12-2003 εγκύκλιο του 
Γ ενικού Λογιστηρίου του Κράτους «Περί παροχής οδηγι¬ 
ών για την εφαρμογή των διατάξεων του Ν. 3205/2003». 

4. Τις υπ’ αριθμ. Υ4δ/Γ.Π.οικ.127724/21-11-2011 (ΑΔΑ: 
45Ψ9Θ-ΗΜΑ), Υ4δ/Γ.Π.οικ.110076/10-10-2011 (ΦΕΚ 2466/ 
4-11-2011, τ.Β'), Υ4δ/Γ.Π.οικ.39080/6-4-2011 (ΦΕΚ 538/6-4-2011, 
τ.Β'), Υ4δ/Γ.Π.οικ./3-3-2011 (ΦΕΚ 349/4-3-2011, τ.Β') και Υ4δ/ 
Γ.Π.οικ.53080/23-5-2005 (ΦΕΚ 470/1-6-2005, τ.Β') αποφάσεις 
του Υπουργού Υγείας και Κοινωνικής Αλληλεγγύης. 

5. Τα υπ’ αριθμ. 286/26-07-2013 και 287/26-07-2013 έγ¬ 
γραφα του Αιγινητείου Νοσοκομείου, από τα οποία προ¬ 
κύπτει ότι η υπερωριακή απασχόληση του προσωπικού 
του είναι απαραίτητη για την αντιμετώπιση εποχιακών, 
εκτάκτων και επειγουσών υπηρεσιακών αναγκών του ως 
άνω Νοσοκομείου. Συγκεκριμένα: α) υπάρχει έλλειψη 
προσωπικού λόγω συνταξιοδότησης μεγάλου αριθμού 
υπαλλήλων κατά το τελευταίο χρονικό διάστημα και 
επικείμενες συνταξιοδοτήσεις στο προσεχές μέλλον, 
με σχεδόν σίγουρη τη μη αντικατάσταση τους με νέους 
υπαλλήλους, λόγω των συνθηκών, β) υπάρχουν αυξη¬ 
μένες ανάγκες συλλογής, επεξεργασίας, ανάλυσης και 
ηλεκτρονικής καταχώρησης στοιχείων ποικίλων μορ¬ 
φών και τύπων, προκειμένου να καλυφθεί η αυξημένη 
τελευταία ζήτηση από διάφορες Υπηρεσίες καθώς και 
από τα αρμόδια Υπουργεία, γ) το Νοσοκομείο πρέπει 
να ανταποκριθεί στις νέες ανάγκες που δημιουργούνται 
από την εισαγωγή νέων διαδικασιών και λειτουργιών 
της Δημόσιας Διοίκησης, δ) υπάρχει ιδιαίτερα αυξημέ¬ 
νη προσέλευση ασθενών κατά το τελευταίο χρονικό 
διάστημα, στα Εξωτερικά Ιατρεία αλλά και στα Ειδικά 
Ιατρεία του Νοσοκομείου και στις αρμόδιες για την διεκ¬ 
περαίωση υποθέσεων των ασθενών Διοικητικές Υπηρε¬ 
σίες και ε) λόγω της ιδιαίτερης φύσης του Νοσοκομείου. 

6. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α'/25-6-2013) «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

7. Τις διατάξεις του Π.Δ. 119/2013 (ΦΕΚ 153/τ.Α'/25-6-2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

8. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολογι¬ 
σμού έτους 2014: α) ποσού διακοσίων είκοσι δυο χιλιά¬ 
δων (222.000,00) Ευρώ, για κάλυψη δαπανών υπερωρι- 
ακής εργασίας πέρα από τις ώρες της υποχρεωτικής 
απασχόλησης και μέχρι την 22η ώρα εκτός Σαββάτου 
και Κυριακής (ΚΑΕ 0261) και β) ποσού εκατόν είκοσι μία 
χιλιάδων (121.000,00), για κάλυψη δαπανών υπερωριακής 
εργασίας με αμοιβή κατά τις Κυριακές και εξαιρέσιμες 
ημέρες ή κατά τις νυχτερινές ώρες (ΚΑΕ 0263), προς 
συμπλήρωση της υποχρεωτικής εβδομαδιαίας εργασίας. 

για τα οποία έχει εγγράφει σχετική πίστωση στους ως 
άνω ΚΑΕ, για το έτος 2014, αποφασίζουμε: 

Εγκρίνουμε για το χρονικό διάστημα από 01-01-2014 
έως 30-06-2014: 

Α) Την υπερωριακή απασχόληση σε τριακόσιους δέκα 
επτά (317) μόνιμους υπαλλήλους του Αιγινητείου Νο¬ 
σοκομείου, πέρα από τις ώρες της υποχρεωτικής απα¬ 
σχόλησης και μέχρι την 22η ώρα εκτός Σαββάτου και 
Κυριακής (ΚΑΕ 0261) και για αριθμό ωρών έως είκοσι 
(20) ανά υπάλληλο μηνιαίως. Ειδικότερα, εγκρίνεται η 
ως άνω υπερωριακή εργασία: 

• Σε τριάντα επτά (37) υπαλλήλους κατηγορίας Π.Ε. 

• σε εκατόν τέσσερις (104) υπαλλήλους κατηγορίας Τ.Ε. 

• σε εκατόν τριάντα (130) υπαλλήλους κατηγορίας 
Δ.Ε. και 

• σε σαράντα έξι (46) υπαλλήλους κατηγορίας Υ.Ε. 

Β) Την υπερωριακή απασχόληση σε διακόσιους έντεκα 

(211) μόνιμους υπαλλήλους του Αιγινητείου Νοσοκομείου, 
που εργάζεται προς συμπλήρωση της υποχρεωτικής 
εβδομαδιαίας εργασίας, κατά τις Κυριακές και εξαιρέ¬ 
σιμες ημέρες ή κατά τις νυκτερινές ώρες (ΚΑΕ 0263), 
ως ακολούθως: 


ΚΑΤΗΓΟΡΙΑ 

ΑΡΙΘΜ. 

ΥΠΑΛΛΗ¬ 

ΛΩΝ 

ΩΡΕΣ 
ΑΡΓΙΩΝ 
ΑΝΑ ΜΗΝΑ 

ΩΡΕΣ 
ΝΥΧΤΕΡ. 
ΑΝΑ ΜΗΝΑ 

1) Νοσηλευτικό 
Προσωπικό 

148 

2.000 

2.700 

2) Τεχνικό 
Προσωπικό 

23 

210 

320 

3) Θυρωροί- 
Νυχτοφύλακες 

5 

100 

100 

4) Προσωπικό 
Ασφαλείας 

9 

180 

180 

5) Μάγειροι 

4 

150 

0 

6) Τραπεζοκόμοι 

9 

260 

0 

7) Προσωπικό 
Καθαριότητας 

10 

150 

0 

8) Εργάτες 

3 

90 

0 

ΣΥΝΟΛΟ 

211 

3.140 

3.300 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 1 Οκτωβρίου 2013 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ.139908/Β2 (3) 

Καθιέρωση με αμοιβή υπερωριακής εργασίας του μό¬ 
νιμου προσωπικού του Ταμείου Διοικήσεως και Δια- 
χειρίσεως Πανεπιστημιακών Δασών, για το χρονικό 
διάστημα από 01/01/2014 έως 30/06/2014. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 
226/τ.Α727-10-2011), όπως τροποποιήθηκε με τις διατάξεις 
του άρθρου 45 του Ν. 4071/2012 (ΦΕΚ 85/11-4-2012 τ.Α'). 


2. Την υπ’ αριθμ. 2/72757/0022/31-12-2003 εγκύκλιο του 
Γενικού Λογιστηρίου του Κράτους «Περί παροχής οδηγι¬ 
ών για την εφαρμογή των διατάξεων του Ν. 3205/2003». 

3. Το υπ’ αριθμ. 653/29-07-2013 έγγραφο του Ταμείου 
Διοικήσεως και Διαχειρίσεως Πανεπιστημιακών Δασών, 
από το οποίο προκύπτει ότι η υπερωριακή εργασία, 
πέρα από τις ώρες υποχρεωτικής απασχόλησης και 
μέχρι την 22η ώρα εκτός Σαββάτου και Κυριακής, του 
μόνιμου προσωπικού του Ταμείου Διοικήσεως και Δι¬ 
αχειρίσεως Πανεπιστημιακών Δασών κρίνεται απαραί¬ 
τητη, για την αντιμετώπιση εποχικών, έκτακτων και 
επειγουσών υπηρεσιακών αναγκών του. Συγκεκριμένα: 
α) Για τη φύλαξη και προστασία των Δασών (αντιπυ¬ 
ρική προστασία, λαθροϋλοτομίες, λαθροθηρία κ.λπ.) 
κατά τις απογευματινές ώρες, β) Για την ολοκλήρωση 
των προσημάνσεων και των εργασιών ελέγχου και 
παραλαβής των συγκομιζομένων δασικών προϊόντων, 
γ) Γ ια την καταμέτρηση, παράδοση, φόρτωση, και 
γενικότερα για τις εργασίες που σχετίζονται με τη 
διαδικασία πώλησης των δασικών προϊόντων, δ) Γ ια 
την αποκατάσταση των ζημιών (ανεμορριψίες, χιονο- 
θλασίες κ.λπ.) και την αποκατάσταση προβλημάτων 
στο οδικό δίκτυο, ε) Γ ια την απογευματινή απασχό¬ 
ληση για την υποστήριξη της πρακτικής άσκησης των 
φοιτητών και του ερευνητικού-διδακτικού προσωπικού 
που φιλοξενούνται στις κτιριακές εγκαταστάσεις των 
Πανεπιστημιακών Δασών, στ) Γ ια την λειτουργία των 
φυτωριακών εγκαταστάσεων καθώς και πειραματι¬ 
κών επιφανειών, των οποίων η περιποίηση (ποτίσματα 
αραιώσεις κ.α.) απαιτεί και εργασία εκτός ωραρίου, 
ώστε να ολοκληρωθεί και ζ) Για την εκτέλεση λοιπών 
εκτάκτων δασοτεχνικών έργων και λοιπών επειγουσών 
υπηρεσιακών αναγκών. 

4. Τις διατάξεις του άρθρου 2 του Π.Δ. 118/2013 (ΦΕΚ 
152/τ.Α725-6-2013) «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και Παι¬ 
δείας και Θρησκευμάτων, Πολιτισμού και Αθλητισμού σε 
Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως». 

5. Τις διατάξεις του Π.Δ. 119/2013 (ΦΕΚ 153/τ.Α725-6-2013) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

6. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολο¬ 
γισμού έτους 2014 ποσού έως έξι χιλιάδων (6.000,00) 
Ευρώ, για δέκα τέσσερις (14) μόνιμους υπαλλήλους, για 
κάλυψη δαπανών υπερωριακής εργασίας πέρα από τις 
ώρες της υποχρεωτικής απασχόλησης και μέχρι την 
22η ώρα εκτός Σαββάτου και Κυριακής (ΚΑΕ 0261), για 
το οποίο έχει εγγραφεί σχετική πίστωση στον ως άνω 
ΚΑΕ για το οικονομικό έτος 2014, αποφασίζουμε: 

Εγκρίνουμε για το χρονικό διάστημα από 01/01/2014 
έως 30/06/2014: 

Την υπερωριακή απασχόληση σε δέκα τέσσερις (14) 
μόνιμους υπαλλήλους του Ταμείου Διοικήσεως και Δια¬ 
χειρίσεως Πανεπιστημιακών Δασών, πέρα από τις ώρες 
της υποχρεωτικής απασχόλησης και μέχρι την 22η ώρα 
εκτός Σαββάτου και Κυριακής (ΚΑΕ 0261), και για αριθμό 
ωρών μέχρι δέκα (10) μηνιαίως για κάθε υπάλληλο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Οκτωβρίσυ 2013 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Οίκ. 74213 (4) 

Σύσταση Τριμελούς Ειδικού Συμβουλίου της Αποκεντρω¬ 
μένης Διοίκησης Μακεδονίας - Θράκης». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 90 παρ.2 περ. Γ του Ν. 4172/2013 (Α' 167) 
«Φορολογία εισοδήματος, επείγοντα μέτρα εφαρμογής 
του Ν. 4046/2012, του Ν. 4093/2012 και του Ν. 4127/2013 
και άλλες διατάξεις». 

β) Των υποπαραγράφου Ζ.1 και Ζ.2 της παραγράφου Ζ 
του άρθρου πρώτου του Ν. 4093/2012 (Α' 222) «Εγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής ....2013-2016». 

γ) Των άρθρων 13-15 του κώδικα Διοικητικής Διαδικα¬ 
σίας, που κυρώθηκε με το Ν. 2690/1999 (Α' 45). 

δ) Του άρθρου 280 παρ. 1 και του άρθρου 283 παρ. 4 
του Ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης-Πρόγραμμα Καλλι¬ 
κράτης» ΦΕΚ 87/7-6-2010. 

ε) Το με υπ’ αριθμ. 142/2010 ΠΔ «Οργανισμός της Απο¬ 
κεντρωμένης Διοίκησης Μακεδονίας-Θράκης». 

2. Το άρθρο 6 του Κεφαλαίου Β' της υπ’ αριθμ. ΔΙΠΙΔΔ/ 
Β.2/2/ΟΙΚ.21634/02.08.2013 (ΦΕΚ 1914/τ.Β'/07.08.2013) από¬ 
φασης του ΥπουργοΟ Διοικητικής Μεταρρύθμισης και 
Ηλεκτρονικής Διακυβέρνησης: «Καθορισμός της διαδι¬ 
κασίας επιλογής των υπαλλήλων που τίθενται σε διαθε¬ 
σιμότητα, των κριτηρίων επιλογής και κατάταξης τους, 
τον τρόπο μοριοδότησής τους και ρύθμιση ζητημάτων 
λειτουργίας του Τριμελούς Συμβουλίου του άρθρου 5 
παρ. 3 του Ν. 4024/2011 και των Τριμελών Ειδικών Υπη¬ 
ρεσιακών Συμβουλίων». 

3. Την υπ’ αριθμ.ΔΙΠΙΔΔ/Β.2/3/οικ.22274/09.08.2013 (Β' 
1992) απόφαση του Υπουργού Διοικητικής Μεταρρύθμι¬ 
σης και Ηλεκτρονικής Διακυβέρνησης «Καθορισμός της 

διαδικασίας επιλογής των προς μετάταξη ή μεταφορά 
υπαλλήλων, των κριτηρίων επιλογής και κατάταξης τους 
καθώς και του τράπου μοριοδότησής τους». 

4. Την υπ’ αριθμ.ΔΙΠΙΔΔ/Β.2/Δ/10/οικ.22738/16.08.2013 
(ΑΔΑ: ΒΑΩΦΧ-ΖΘΣ) εγκύκλιο του Υπουργείου Διοικητι¬ 
κής Μεταρρύθμισης και Ηλεκτρονικής Διακυβέρνησης 
«Πρόγραμμα Κινητικότητας Ν. 4172/2013». 

5. Το υπ’ αριθμ. 32796/13.08.2013 έγγραφο του Υπουρ¬ 
γείου Εσωτερικών «Ορισμός μελών Τριμελών Ειδικών 
Υπηρεσιακών Συμβουλίων κατ’ εφαρμογή του άρθρου 
90 του Ν. 4172/2013...». 

6. Το γεγονός όχι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συνιστάται στην Αποκεντρωμένη Διοίκηση Μακεδο¬ 
νίας - Θράκης Τριμελές Ειδικό Υπηρεσιακό Συμβούλιο 
με έδρα τη Θεσσαλονίκη (Τ. Οικονομίδη και Κ. Ρωσσίδη 
11) ως εξής: 


α. Ένα μέλος του Ανώτατου Συμβουλίου Επιλογής 
Προσωπικού Α.Σ.Ε.Π., ως Πρόεδρο, με αναπληρωτή επί¬ 
σης μέλος του ΑΣΕΠ. 

β. Τ ον Προϊστάμενο της Γ ενικής Διεύθυνσης ή Διεύθυν¬ 
σης Διοικητικού/Προσωπικού της ΑΔΜΘ, ως εισηγητής 
με τον αναπληρωτή του. 

γ. Τ ον προϊστάμενο άλλης Γ ενικής Διεύθυνσης ή Διεύ¬ 
θυνσης της ΑΔΜΘ, ως μέλος με τον αναπληρωτή του. 

2. Έργο του Τριμελούς Ειδικού Συμβουλίου είναι η 
αποτίμηση των προσόντων των υπαλλήλων και η κα¬ 
τάρτιση βαθμολογικών πινάκων κατά κατηγορία, κλάδο 
ή ειδικότητα, με τη λειτουργική διοικητική και μηχανο¬ 
γραφική υποστήριξη του Α.Σ.Ε.Π., τόσο για τη θέση τους 
σε διαθεσιμότητα όσο και για τη μετάταξη/μεταφορά 
τους σε φορείς του Δημοσίου. 

3. Τα Τριμελή Ειδικά Υπηρεσιακά Συμβούλια που συ¬ 
γκροτούνται στις Αποκεντρωμένες Διοικήσεις είναι 
αρμάδια και για τους μονίμους υπαλλήλους και τους 
υπαλλήλους με σχέση ιδιωτικού δικαίου αορίστου χρά- 
νου των Οργανισμών Τοπικής Αυτοδιοίκησης Α' και Β' 
βαθμού και των νομικών προσώπων δημοσίου δικαίου 
αυτών. Με απόφαση του Υπουργού Εσωτερικών μπορεί 
και συγκροτείται για έναν ή περισσότερους Ο.Τ.Α. δια- 
κριτό τριμελές Ειδικό Υπηρεσιακό Συμβούλιο ανάλογα 
με τις ανάγκες με την ως άνω σύνθεση. 

4. Η θητεία του Τριμελούς Ειδικού Υπηρεσιακού Συμ¬ 
βουλίου είναι τετραετής και λήγει την 31η Δεκεμβρίου 
του τέταρτου έτους της θητείας αυτών. Η θητεία αυτή 
μπορεί να παρατείνεται για δύο ακόμη έτη. 

5. Για τη συγκρότηση, τη σύνθεση, τις συνεδριάσεις, 
τη λειτουργία και της πράξεις του Τριμελούς Ειδικού 
Υπηρεσιακού Συμβουλίου εφαρμάζονται κατά τα λοι¬ 
πά οι διατάξεις του Κώδικα Διοικητικής Διαδικασίας 
(Ν. 2690/1999). 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 
-♦- 

Αριθμ. αποφ. 2 (5) 

Έγκριση της υπ’ αριθμ. 4538/9-09-2013 απόφασης του 
Πρύτανη του Πανεπιστημίου Πελοποννήσου περί με¬ 
ταβίβασης αρμοδιοτήτων στους Αναπληρωτές Πρύ¬ 
τανη του Πανεπιστημίου Πελοποννήσου, καθορισμού 
αρμοδιοτήτων που διατηρεί ο Πρύτανης και καθορι¬ 
σμού σειράς αναπλήρωσης του Πρύτανη. 

ΤΟ ΣΥΜΒΟΥΛΙΟ 

ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
(Συνεδρίαση 6η/12.9.2013) 

Έχοντας υπόψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195Α'/06.09.11) «Δομή, λειτουργία, διασφάλιση της 
ποιάτητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων». 

2. Τις διατάξεις του άρθρου 12 παρ. 3 του Ν. 4076/2012 
(ΦΕΚ 159Α'/10.08.2012) «Ρυθμίσεις θεμάτων Α.Ε.Ι. και άλ¬ 
λες διατάξεις». 

3. Την υπ’ αριθμ. 4088/31.07.13 (ΦΕΚ 396/14.08.13, τ.ΥΟΔΔ) 
απόφαση της 5ης συνεδρίασης τσυ Συμβσυλίσυ του Πα¬ 
νεπιστημίου Πελοποννήσου με την οποία διορίστηκε ο 
Καθηγητής Κωνσταντίνος Μασσέλος ως Πρύτανης του 
Πανεπιστημίου Πελοποννήσου με τετραετή θητεία από 
1.9.2013 έως 31.8.2017. 

4. Την υπ’ αριθμ. 1/12-09-2013 απόφαση του Συμβου¬ 
λίου του Πανεπιστημίου Πελοποννήσου με την οποία 
εγκρίθηκε η υπ’ αριθμ. 4537/9-09-2013 απόφαση του 
Πρύτανη του Πανεπιστημίου Πελοποννήσου περί ορι¬ 
σμού Αναπληρωτών Πρύτανη. 

5. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννήσου 
και του Κρατικού Προϋπολογισμού (άρθρο 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
άργανα του Π.Δ. 63/2005), αποφασίζει: 

Εγκρίνει την υπ’ αριθμ. 4538/9-09-2013 απάφαση του 
Πρύτανη του Πανεπιστημίου Πελοποννήσου περί μεταβί¬ 
βασης αρμοδιοτήτων στους Αναπληρωτές Πρύτανη του 
Πανεπιστημίου Πελοποννήσου, καθορισμού αρμοδιοτή¬ 
των που διατηρεί ο Πρύτανης και καθορισμού σειράς 
αναπλήρωσης του Πρύτανη, η οποία έχει ως ακολούθως: 

«ΠΡΑΞΗ ΤΟΥ ΠΡΥΤΑΝΗ 
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Μεταβίβαση αρμοδιοτήτων στους Αναπληρωτές Πρύ¬ 
τανη του Πανεπιστημίου Πελοποννήσου, καθορισμός 
αρμοδιοτήτων που διατηρεί ο Πρύτανης και καθορι¬ 
σμός σειράς αναπλήρωσης του Πρύτανη. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 

Έχοντας υπάψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195Α706.09.2011) «Δομή, λειτουργία, διασφάλιση 
της ποιάτητας των σπουδών και διεθνοποίηση των Ανώ¬ 
τατων Εκπαιδευτικών Ιδρυμάτων». 

2. Τις διατάξεις του άρθρου 12 παρ. 3 του Ν. 4076/2012 
(ΦΕΚ 159Α710.08.2012) «Ρυθμίσεις θεμάτων Α.Ε.Ι. και άλ¬ 
λες διατάξεις». 

3. Την υπ’ αριθμ. 4088/31.07.13 (ΦΕΚ 396/14.08.13, τ.ΥΟΔΔ) 
απόφαση της 5ης συνεδρίασης του Συμβουλίου του Πα¬ 
νεπιστημίου Πελοποννήσου με την οποία διορίστηκε ο 
Καθηγητής Κωνσταντίνος Μασσέλος ως Πρύτανης του 
Πανεπιστημίου Πελοποννήσου με τετραετή θητεία από 
1.9.2013 έως 31.8.2017. 

4. Την υπ’ αριθμ. 4537/9-09-2013 πράξη του Πρύτανη 
του Πανεπιστημίου Πελοποννήσου με θέμα «Ορισμάς 
Αναπληρωτών Πρύτανη του Πανεπιστημίου Πελοπον¬ 
νήσου». 

5. Το γεγονός ότι δεν προκαλείται δαπάνη σε βάρος 
του προϋπολογισμού του Πανεπιστημίου Πελοποννήσου 
και του Κρατικού Προϋπολογισμού (άρθρο 90 του ΠΔ 
63/2005 «Κώδικας Νομοθεσίας για την Κυβέρνηση και 
τα Κυβερνητικά άργανα»), αποφασίζει: 

Α. Μεταβιβάζει στους Αναπληρωτές Πρύτανη του Πα¬ 
νεπιστημίου Πελοποννήσου τις εξής αρμοδιάτητες του: 

1. Στον Αναπληρωτή Πρύτανη για θέματα διοίκησης 
και προσωπικού Καθηγητή Γεώργιο Ανδρειωμένο τις 
αρμοδιάτητες που περιλαμβάνονται στους τομείς ευ¬ 
θύνης «Διοίκηση / Διοικητικά Προσωπικό» και «Διδακτι¬ 
κό, Εκπαιδευτικό και Εργαστηριακό Προσωπικό» και οι 
οποίες συνίστανται κατά κύριο λάγο στα εξής: 


• Την εποπτεία της λειτουργίας των Διοικητικών Υπη¬ 
ρεσιών του Ιδρύματος. 

• Την οργάνωση των Διοικητικών Υπηρεσιών του 
Ιδρύματος. 

• Τον εξορθολογισμά, τη βελτιστοποίηση και τη απο¬ 
κέντρωση της λειτουργίας των Διοικητικών Υπηρεσιών 
του Ιδρύματος και την εποπτεία της αποτελεσματικό- 
τητάς των. 

• Την εποπτεία των υπηρεσιακών θεμάτων του διοι¬ 
κητικού προσωπικού. 

• Την εποπτεία των υπηρεσιακών θεμάτων του δι¬ 
δακτικού, εκπαιδευτικού, εργαστηριακού προσωπικού 
όλων των κατηγοριών. 

• Την εποπτεία των διαδικασιών εκλογής, εξέλιξης, 
μονιμοποίησης του διδακτικού, εκπαιδευτικού, εργαστη¬ 
ριακού προσωπικού όλων των κατηγοριών. 

• Την εποπτεία, το συντονισμό και τη βελτιστοποίηση 
της λειτουργίας των Βιβλιοθηκών του Ιδρύματος. 

• Τη μέριμνα για την ουσιαστική συμμετοχή του Πα¬ 
νεπιστημίου Πελοποννήσου στον Σύνδεσμο Ελληνικών 
Ακαδημαϊκών Βιβλιοθηκών. 

• Τη μέριμνα για τη διαρκή και απρόσκοπτη σύνδεση 
των Βιβλιοθηκών του Ιδρύματος με συναφείς διεθνείς 
συνδέσμους και για όλες τις γνωστικές περιοχές του 
Ιδρύματος. 

Στο πλαίσιο των ανωτέρω αρμοδιοτήτων, ο Αναπλη¬ 
ρωτής Πρύτανη Καθηγητής Γεώργιος Ανδρειωμένος 
έχει την ευθύνη της εποπτείας των εξής υπηρεσιακών 
μονάδων του Ιδρύματος: 

1. Της Διεύθυνσης Προσωπικού της Κεντρικής Διοί¬ 
κησης. 

2. Της Αυτοτελούς Αποκεντρωμένης Διεύθυνσης της 
Κεντρικής Βιβλιοθήκης. 

2. Στον Αναπληρωτή Πρύτανη για θέματα δια βίου 
μάθησης Καθηγητή Κωνσταντίνο Γεωργιάδη τις αρ¬ 
μοδιάτητες που περιλαμβάνονται στον τομέα ευθύνης 
«Δια Βίου Μάθηση» και οι οποίες συνίστανται κατά κύριο 
λάγο στα εξής: 

• Το σχεδίασμά για την οργάνωση της Σχολής Δια 
Βίου Μάθησης στο Πανεπιστήμιο Πελοποννήσου και για 
τα συναφή προγράμματα 

3. Στον Αναπληρωτή Πρύτανη για φοιτητικά θέματα 
Αναπληρωτή Καθηγητή Χρήστο Καρδαρά τις αρμοδι¬ 
άτητες που περιλαμβάνονται στους τομείς ευθύνης 
«Φοιτητική μέριμνα» και «Υποστήριξη των φοιτητών 
στις σπουδές τους» και οι οποίες κατά κύριο λάγο συ- 
νίστανται στα εξής: 

• Την εποπτεία της εφαρμογής πολιτικών φοιτητικής 
μέριμνας στο Πανεπιστήμιο Πελοποννήσου (σίτιση, στέ¬ 
γαση, ιατροφαρμακευτική περίθαλψη κ.λπ.). 

• Την ενημέρωση και διευκόλυνση των φοιτητών για 
υποτροφίες σπουδών, εκπαιδευτικά δάνεια και εργασία 
στη διάρκεια των σπουδών τους. 

• Τη διαμάρφωση και υλοποίηση πολιτικών ισάτητας 
και πολιτικών για άτομα με ειδικές ανάγκες. 

• Την υποστήριξη των δραστηριοτήτων των φοιτη¬ 
τών κοινωνικού, πολιτιστικού, καλλιτεχνικού, αθλητικού 
χαρακτήρα. 

• Την υποστήριξη των δραστηριοτήτων των φοιτητών 
που αφορούν ποιάτητα ζωής, αναψυχή και δημιουργική 
αξιοποίηση του ελεύθερου χράνου. 

• Την εποπτεία και το συντονισμά δράσεων συμβου¬ 
λευτικής και πληροφάρησης προς τους φοιτητές. 

• Τη μέριμνα για την καλή λειτουργία συμβούλων 
σπουδών σε όλα τα Τμήματα του Ιδρύματος 

• Τη μέριμνα για την παρακολούθηση της πορείας 
των φοιτητών στις σπουδές τους. 

• Την εποπτεία και το συντονισμό των δράσεων πρα¬ 
κτικής άσκησης, επιχειρηματικότητας και διασύνδεσης 
σπουδών με απασχόληση μετά την αποφοίτηση. 

• Τη μέριμνα για την παρακολούθηση της πορείας 
των αποφοίτων του Ιδρύματος. 

Στο πλαίσιο των ανωτέρω αρμοδιοτήτων, ο Αναπλη¬ 
ρωτής Πρύτανη Αναπληρωτής Καθηγητής Χρήστος 
Καρδαράς θα αναλάβει την Προεδρία του Συμβουλίου 
Φοιτητικής Μέριμνας του Ιδρύματος (Ν. 4009/2011, άρ¬ 
θρο 50), ενώ παράλληλα θα είναι και ο σύνδεσμος της 
διοίκησης του Ιδρύματος με τον Συνήγορο του Φοιτητή 
(Ν. 4009/2011, άρθρο 55) και θα έχει και την εποπτεία του 
Γραφείου Καινοτομίας και Διασύνδεσης του Ιδρύματος 
(Ν. 4009/2011, άρθρο 60), μετά την έναρξη λειτουργίας 
των ανωτέρω. 

Τέλος, στο πλαίσιο των ανωτέρω αρμοδιοτήτων, ο 
Αναπληρωτής Πρύτανη Αναπληρωτής Καθηγητής Χρή¬ 
στος Καρδάρας έχει την ευθύνη της εποπτείας της εξής 
υπηρεσιακής μονάδας του Ιδρύματος: 

1. Του Τμήματος Φοιτητικών Θεμάτων της Διεύθυνσης 
Ακαδημαϊκών και Φοιτητικών Θεμάτων της Κεντρικής 
Διοίκησης 

4. Στον Αναπληρωτή Πρύτανη για θέματα οικονομικής 
διαχείρισης και υποδομών Καθηγητή Αθανάσιο Κριεμά- 
δη τις αρμοδιότητες που περιλαμβάνονται στους τομείς 
ευθύνης «Θικονομικά» και «Υποδομές /Έργα» και οι οποί¬ 
ες κατά κύριο λάγο συνίστανται στα εξής: 

• Τη συνολική εποπτεία του τακτικού προϋπολογισμού 
του Ιδρύματος. 

• Τη συνολική εποπτεία του προγράμματος δημοσίων 
επενδύσεων του Ιδρύματος. 

• Τη συνολική εποπτεία των προμηθειών που εκτε- 
λούνται στο Ίδρυμα. 

• Τη συνολική εποπτεία των έργων που εκτελούνται 
στο Ίδρυμα. 

• Τη συνολική εποπτεία για τις ανάγκες του Ιδρύματος 
σε πάρους, σε εξοπλισμούς, σε νέες εγκαταστάσεις, 
σε συντήρηση και επισκευή των υφισταμένων εγκατα¬ 
στάσεων. 

• Τη συνολική εποπτεία για την επάρκεια και την 
καλή κατάσταση και λειτουργία των υποδομών του 
Ιδρύματος. 

Στο πλαίσιο των ανωτέρω αρμοδιοτήτων, ο Αναπλη¬ 
ρωτής Πρύτανη Καθηγητής Αθανάσιος Κριεμάδης έχει 
την ευθύνη της εποπτείας των εξής υπηρεσιακών μο¬ 
νάδων του Ιδρύματος: 

1. Της Διεύθυνσης Θικονομικής Διαχείρισης και Προ¬ 
γραμματισμού της Κεντρικής Διοίκησης. 

2. Της Διεύθυνσης Τεχνικών Υπηρεσιών της Κεντρικής 
Διοίκησης. 

5. Στην Αναπληρώτρια Πρύτανη για θέματα εκπαίδευ¬ 
σης και διασφάλισης ποιότητας Αναπληρώτρια Καθη- 
γήτρια Κωνσταντίνα Μπότσιου τις αρμοδιότητες που 
περιλαμβάνονται στους τομείς ευθύνης «Εκπαίδευση» 
και «Διασφάλιση Ποιότητας» και οι οποίες κατά κύριο 
λόγο συνίστανται στα εξής: 

• Την εποπτεία και το συντονισμό των Προγραμμάτων 
Σπουδών και της εκπαιδευτικής δραστηριάτητας όλων 
των κύκΛων (πρώτου, δεύτερου, τρίτου). 


• Την εποπτεία και το συντονισμό της οργάνωσης 
Κοινών Προγραμμάτων Σπουδών. 

• Τη μέριμνα για την καλή εφαρμογή των βασικών 
αρχών του Ευρωπαϊκού Χώρου Ανώτατης Εκπαίδευσης, 
ιδίως σε ό,τι αφορά. 

• Την εφαρμογή του ΕΘΤ3 και του Παραρτήματος 
Διπλώματος με βάση τα μαθησιακά αποτελέσματα κάθε 
μαθήματος ή εκπαιδευτικής δραστηριότητας του Προ¬ 
γράμματος Σπουδών. 

• Την εφαρμογή του Νέου Εκπαιδευτικού Υποδείγματος 
της Φοιτητοκεντρικής Μάθησης (δΙυάθηί-ΟεηΐΓΘά ίθεΓηίηρ). 

• Την εποπτεία καλής λειτουργίας και διαχείρισης 
του συστήματος διανομής συγγραμμάτων. 

• Την ευθύνη διαχείρισης προβλημάτων σπουδών που 
αφορούν ολάκληρο το Ίδρυμα. 

• Την εποπτεία και το συντονισμό των λειτουργιών 
διασφάλισης ποιότητας τόσο σε επίπεδο Ιδρύματος όσο 
και σε επίπεδο Τμημάτων. 

Στο πλαίσιο των ανωτέρω αρμοδιοτήτων, η Αναπλη- 
ρώτρια Πρύτανη Αναπληρώτρια Καθηγήτρια Κωνσταντί¬ 
να Μπότσιου έχει την ευθύνη της εποπτείας των εξής 
υπηρεσιακών μονάδων του Ιδρύματος: 

1. Του Τμήματος Σπουδών της Διεύθυνσης Ακαδημαϊ¬ 
κών και Φοιτητικών Θεμάτων της Κεντρικής Διοίκησης. 

2. Των Γραμματειών των Τμημάτων σε ό,τι αφορά 
ειδικά τα ζητήματα σπουδών. 

Επίσης, στο πλαίσιο των ανωτέρω αρμοδιοτήτων, η 
Αναπληρώτρια Πρύτανη Αναπληρώτρια Καθηγήτρια 
Κωνσταντίνα Μπάτσιου έχει και την ευθύνη της προ¬ 
εδρίας της Μονάδας Διασφάλισης Ποιότητας (ΜΘΔΙΠ) 
του Ιδρύματος με όλες τις αρμοδιότητες που απορρέουν 
από τις συναφείς διατάξεις. 

6. Στην Αναπληρώτρια Πρύτανη για θέματα υπηρεσι¬ 
ών προς την κοινωνία και την περιφερειακή ανάπτυξη 
Αναπληρώτρια Καθηγήτρια Μαρία Τσιρώνη τις αρμο¬ 
διότητες που περιλαμβάνονται στον τομέα ευθύνης 
«Υπηρεσίες στην Κοινωνία» και οι οποίες κατά κύριο 
λόγο συνίστανται στα εξής: 

• Τη δημοσιοποίηση και προβολή του έργου του Πα¬ 
νεπιστημίου Πελοποννήσου και των Τμημάτων του. 

• Την ενίσχυση της θέσης του Πανεπιστημίου Πελο¬ 
ποννήσου στο ελληνικά σύστημα ανώτατες εκπαίδευσης. 

• Την ενίσχυση του ρόλου του Πανεπιστημίου Πελο¬ 
ποννήσου ως μοχλού κοινωνικής προόδου και περιφε¬ 
ρειακής ανάπτυξης και την ανάληψη συναφών δράσεων. 

• Τη συγκρότηση περιφερειακού πόλου ανώτατης 
εκπαίδευσης σε συνεργασία και με ΤΕΙ Πελοποννήσου. 

• Την επεξεργασία και υλοποίηση τετραετούς σχε¬ 
δίου ανάδειξης του δίπολου «ΠΑΠΕΑ και ΤΕΙΠΕΑ» ως 
μοντέλου σύνδεσης της ανώτατης εκπαίδευσης με τις 
τοπικές κοινάτητες και τις Περιφέρειες στην Ελλάδα. 

• Τον σχεδίασμά και την προώθηση δράσεων κοινω¬ 
νικής ευθύνης. 

• Τον σχεδίασμά και την προώθηση δράσεων περι¬ 
φερειακής ανάπτυξης. 

• Την ευαισθητοποίηση / ανταπόκριση του Πανεπι¬ 
στημίου Πελοποννήσου στις περιφερειακές και στις 
τοπικές ανάγκες. 

• Τις συνεργασίες του Πανεπιστημίου Πελοποννήσου 
με τοπικές και περιφερειακές αρχές και δομές καθώς 
επίσης και με τις παραγωγικές δυνάμεις της Περιφέ¬ 
ρειας τόσο σε μεμονωμένη βάση άσο και μέσω της 
δημιουργίας δικτύων. 

• Την αναζήτηση χρηματοδοτήσεων δράσεων του 
Πανεπιστημίου Πελοποννήσου (ίυηά τείείηρ). 

• Την αξιοποίηση των αποφοίτων του Πανεπιστημίου 
Πελοποννήσου. 

7. Στον Αναπληρωτή Πρύτανη για θέματα έρευνας και 
ανάπτυξης Αναπληρωτή Καθηγητή Γεώργιο Τσούλο τις 
αρμοδιότητες που περιλαμβάνονται στον τομέα ευθύνης 
«Ερευνα» και οι οποίες κατά κύριο λόγο συνίστανται 
στα εξής: 

• Τον εξορθολογισμό της ερευνητικής δραστηριότη¬ 
τας του Ιδρύματος. 

• Την ιεράρχηση στρατηγικών προτεραιοτήτων στην 
έρευνα. 

• Την ενίσχυση της ερευνητικής δραστηριότητας του 
Πανεπιστημίου Πελοποννήσου από ίδιους πόρους (ΕΛΚΕ) 

• Την ενίσχυση υποψηφίων διδακτόρων και μετα-δι- 
δακτόρων ερευνητών. 

• Τη διάχυση / αξιοποίηση / κατοχύρωση των αποτε¬ 
λεσμάτων της έρευνας. 

• Την τεχνική υποστήριξη Τμημάτων και μεμονωμένων 
ερευνητών για τη σύνταξη ερευνητικών προτάσεων για 
χρηματοδότηση από εξωτερικούς πόρους στο πλαίσιο 
ανταγωνιστικών προγραμμάτων. 

• Τον εξορθολογισμό της λειτουργίας του ΕΛΚΕ. 

• Την αναμόρφωση του Οδηγού Χρηματοδότησης του 
ΕΛΚΕ. 

Στο πλαίσιο των ανωτέρω αρμοδιοτήτων, ο Αναπλη¬ 
ρωτής Πρύτανη Αναπληρωτής Καθηγητής Γεώργιος 
Τσούλος έχει και την ευθύνη της προεδρίας της Επι¬ 
τροπής Ερευνών του Ειδικού Λογαριασμού Κονδυλίων 
Έρευνας (ΕΛΚΕ) του Ιδρύματος με όλες τις αρμοδιότη¬ 
τες που απορρέουν από τις συναφείς διατάξεις. 

Β. Όλες οι αρμοδιότητες οι οποίες κατά τα ανωτέρω 
μεταβιβάζονται στους Αναπληρωτές Πρύτανη του Πανε¬ 
πιστημίου Πελοποννήσου μπορούν σε κάθε περίπτωση 
να ασκούνται και από τον ίδιο τον Πρύτανη. 

Γ. Παραμένουν στην αποκλειστική ευθύνη του Πρύτανη 
του Πανεπιστημίου Πελοποννήσου οι αρμοδιότητες που 
περιλαμβάνονται στους τομείς ευθύνης «Στρατηγικός 
σχεδιασμός και επιχειρησιακά σχέδια», «Οργανισμός 
και Εσωτερικός Κανονισμός», «Διεθνοποίηση», «Νέες τε¬ 
χνολογίες», «Τεκμηρίωση / Μελέτες» και οι οποίες κατά 
κύριο λόγο συνίστανται στα εξής: 

• Τη συνολική ευθύνη για την κατάρτιση του Οργα¬ 
νισμού και του Εσωτερικού Κανονισμού του Ιδρύματος. 

• Τη συνολική ευθύνη για την κατάρτιση των στρατη¬ 
γικών και επιχειρησιακών σχεδίων του Ιδρύματος, καθώς 
επίσης και για την πορεία υλοποίησης τους. 

• Την εποπτεία για τη διαμόρφωση δεικτών απόδο¬ 
σης, για την παρακσλσύθηση του βαθμού επίτευξης 
τους και για τη βελτίωση της αποτελεσματικότητας 
του Ιδρύματος. 

• Τη μέριμνα για το άνοιγμα του Πανεπιστημίου Πε¬ 
λοποννήσου στη διεθνή κσινότητα και τη συνσλική 
εποπτεία των διεθνών σχέσεων και συνεργασιών του 
Ιδρύματος. 

• Τη μέριμνα για την ουσιαστική συμμετοχή του Ιδρύ¬ 
ματος σε διεθνείς οργανισμούς, σε διεθνείς οργανώσεις 
και σε διεθνή δίκτυα στο χώρο της ανώτατες εκπαί¬ 
δευσης. 


• Την εποπτεία και το συντονισμό των δράσεων διε¬ 
θνοποίησης των Τμημάτων. 

• Τη συνολική εποπτεία της υλοποίησης του Προ¬ 
γράμματος ΕΓ33πιυδ. 

• Τη μέριμνα για τη βελτιστοποίηση / μεγιστοποίηση 
εφαρμογών νέων τεχνολογιών στη διοίκηση, στην εκ¬ 
παίδευση, στην έρευνα, στο σχεδίασμά, στην καθημερινή 
λειτουργία του Ιδρύματος. 

• Τη μέριμνα για την ομογενοποίηση / ενιαιοποίηση 
του ολοκληρωμένου πληροφοριακού συστήματος του 
Ιδρύματος και για τη γενίκευση της λειτουργίας του 

• Τη μέριμνα για την αναβάθμιση του Τμήματος Πλη¬ 
ροφοριακών Συστημάτων της Κεντρικής Διοίκησης. 

• Τη μέριμνα για την αναβάθμιση των ιστοσελίδων 
του Ιδρύματος. 

• Τη συνολική εποπτεία για τη συγκέντρωση, επεξερ¬ 
γασία, ανάλυση δεδομένων για το Πανεπιστήμιο Πελο¬ 
ποννήσου και για εκπόνηση σχετικών μελετών. 

• Το συντονισμό των λειτουργιών τεκμηρίωσης τόσο 
των υπηρεσιακών μονάδων όσο και των Τμημάτων του 
Ιδρύματος. 

Στο πλαίσιο των ανωτέρω αρμοδιοτήτων, ο Πρύτανης 
Καθηγητής Κωνσταντίνος Μασσέλος έχει την αποκλει¬ 
στική ευθύνη της εποπτείας των εξής υπηρεσιακών μο¬ 
νάδων του Ιδρύματος: 

1. Του Τμήματος Διεθνών Σχέσεων, Συνεργασιών και 
Εκπαιδευτικών Πρσγραμμάτων της Διεύθυνσης Ακα¬ 
δημαϊκών και Φοιτητικών Θεμάτων της Κεντρικής Δι¬ 
οίκησης. 

2. Του αυτοτελούς Τμήματος Πληροφορικών Συστη¬ 
μάτων της Κεντρικής Διοίκησης. 

3. Του αυτοτελούς Γραφείου Μελετών και Τεκμηρίω¬ 
σης της Κεντρικής Διοίκησης. 

Ο Πρύτανης Καθηγητής Κωνσταντίνος Μασσέλος έχει 
επίσης την αποκλειστική ευθύνη της εποπτείας και των 
εξής αυτοτελών υπηρεσιακών μονάδων της Κεντρικής 
Διοίκησης του Ιδρύματος: 

1. Της Γραμματείας της Συγκλήτου 

2. Της Γραμματείας της Πρυτανείας 

3. Του Γραφείου Δημοσίων Σχέσεων και Εθιμοτυπίας 

4. Του Γραφείου Πρωτοκόλλου και Αρχείου 

5. Του Γ ραφείου Κίνησης 

Πέραν των ανωτέρω αρμοδιοτήτων, ο Πρύτανης Κα¬ 
θηγητής Κωνσταντίνος Μασσέλος έχει το σύνολο των 
αρμοδιοτήτων που προβλέπονται από τη νομοθεσία, 
αλλά και από τον Οργανισμό και τον Εσωτερικό Κανο¬ 
νισμό του Ιδρύματος, και οι οποίες δεν μεταβιβάζονται 
με την παρούσα απόφαση σε Αναπληρωτή Πρύτανη. 

Δ. Σε περίπτωση απουσίας ή κωλύματος, ο Πρύτανης 
αναπληρώνεται από τον Αναπληρωτή Πρύτανη Καθη¬ 
γητή Γιώργο Ανδρειωμένο. 

Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Συμβουλίου 
ΚΩΝΣΤΑΝΤΙΝΟΣ ΣΒΟΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σό-Γοηη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10€ 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεάλεςτιςΔημάσιεςΟικονομικέςΥπηρεσίες(Δ.Ο.Υ.).Τοπρωτάτυποδιπλάτυπο(έγγραφοαριθμ.πρωτ.9067/28.2.2005 
2η Υπηρεσία Επιτράπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πράσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά άργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β(.9τ) 


Ηλεκτρονική Διεύθυνση: Ιι((ρ://νννννν. 6 (. 9 Γ - β-πιαίΙ: νν6ΐ}πΐ38(6Γ.6(@6(.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02025531010130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































